Մարի-Լուիզե Էտա

**Մարի-Լուիզե Էտա** (, մինչև 2014 թվականը՝ **Բագեհորն** , ), գերմանացի ֆուտբոլիստուհի, կիսապաշտպան, մարզիչ։

## Ակումբային կարիերա
Մարի-Լուիզե Բագեհորնը իր ֆուտբոլային կարիերան սկսել է 6 տարեկանում Դրեզդեն քաղաքի մանկական մարզադպրոցում։  Տասնմեկ տարեկանում նա միացել է տեղի «Ֆորտունա» պրոֆեսիոնալ ակումբին, որի հետ իր տարիքում հաղթել է տարբեր տարածաշրջանային մրցումներում։ Հինգերորդ դասարանից Մարի-Լուիզեն սովորել է մարզական գիմնազիայում։

2005 թվականի հունվարին նա միացավ «Տուրբինին»՝ որպես մեծ հույսեր փայփայող ֆուտբոլիստ։ Այդ կապակցությամբ նա տեղափոխվել է Պոտսդամի մարզադպրոց։ 2006 և 2008 թվականներին դարձել է երիտասարդական թիմերի Գերմանիայի չեմպիոն։ 2008/09 մրցաշրջանում նրան հաջողվել է ընդգրկվել «Տուրբինեի» հիմնական թիմի կազմում։ 2008 թվականի սեպտեմբերի 14-ին երկրորդ տուրում նրան հաջողվեց նորամուտը նշել Բունդեսլիգայում։

«Տուրբինեի» կազմում նրան հաջողվել է հաղթել բազմաթիվ մրցումներում, այդ թվում՝ Չեմպիոնների լիգա 2010, Բունդեսլիգա 2009, 2010 և 2011 թվականներին, Գերմանիայի գավաթ 2009 և 2010 թվականներին։

2011 թվականի հուլիսի 1-ին տեղափոխվել է «Համբուրգ», որի հետ կնքել է երկու տարվա պայմանագիր։ Սակայն Բունդեսլիգայից ակումբի հեռանալուց հետո Մարի-Լուիզեն տեղափոխվեց «Կլոպենբուրգ», որի կազմում նորամուտը նշեց 2013 թվականի սեպտեմբերի 8-ին «Էսենի» դեմ առաջին տուրում, որն ավարտվեց 3:3 հաշվով։ Նրա նոր ակումբը նույնպես մրցաշրջանի ավարտից հետո լքեց Բունդեսլիգան, իսկ Մարի-Լուիզեն տեղափոխվեց երկրորդ Բունդեսլիգա Բրեմենի «Վերդեր»։

## Կարիերան ազգային հավաքականում
2005 թվականի սեպտեմբերին և նոյեմբերին Բագեհորնը մասնակցել է Գերմանիայի կանանց հավաքականների խաղացողների ստուգատեսին, որից հետո դարձել է Գերմանիայի մինչև 15 և մինչև 17 տարեկանների թիմերի կազմում։ Այս թիմի հետ նա հաղթել Է 2008 թվականի Եվրոպայի (մինչև 17 տարեկան) առաջնությունը, որն անցկացվել է Շվեյցարիայում։ Նա խաղացել է՝ կենտրոնանալով պաշտպանության վրա, բայց նաև մասնակցել է գրոհների զարգացմանը և ընտրվել է մրցաշարի խորհրդանշական հավաքականում։

Բացի այդ, Ռալֆ Փիթերի ընտրության շնորհիվ նա հայտնվեց թիմում 2008 թվականի աշխարհի պատանեկան առաջնության համար։ 2008 թվականի նոյեմբերի 16-ին նա հավաքականի հետ հաղթել է Անգլիային և նվաճել առաջնության բրոնզե մեդալներ, որն անցկացվել է Նոր Զելանդիայում։

Ավելի ուշ նա ներգրավվեց նաև Գերմանիայի երիտասարդական հավաքականում և հաղթեց տնային աշխարհի առաջնությունում (մինչև 20 տարեկան)։

## Մարզչական կարիերա
Կարիերայի ավարտից հետո գլխավորել Է Գերմանիայի կանանց պատանեկան և երիտասարդական հավաքականները։ 2023 թվականին դարձել է «ՈՒնիոն» (Բեռլին) ակումբի երիտասարդական համակարգի մարզիչ։ 2023 թվականի նոյեմբերին դարձել է «Ունիոնի» նոր գլխավոր մարզչի օգնական Մարկո Գրոտեն։

2023 թվականի նոյեմբերի 29-ին Մարի-Լուիզե Էտան դարձել է ֆուտբոլի պատմության մեջ առաջին կինը, ով ընդգրկվել է գերմանական «Ունիոն» ակումբի մարզչական շտաբում Չեմպիոնների լիգայի տղամարդկանց խաղում։

## Անձնական տվյալներ
Մարի-Լուիզեն 2014 թվականի ամռանը ամուսնացել է նիգերիացի ֆուտբոլիստ և մարզիչ Բենջամին Էտայի հետ։ 2012 թվականից նա նաև նրա գործակալն է։

## Ծանոթագրություններ

## Արտաքին հղումներ
* 
* 
* 

Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Կանանց ֆուտբոլի կիսապաշտպաններ
Կատեգորիա:Կին
Կատեգորիա:Համբուրգի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Ֆուտբոլային մարզիչներ այբբենական կարգով